Juan Carlos Garrido

Juan Carlos Garrido Fernández (s. 29. maaliskuuta 1969 El Puig, Espanja) on espanjalainen jalkapallovalmentaja. 

Ura

Garrido on valmentanut uransa aikana El Puigin ja Ondan lisäksi Villarrealin reservi- sekä edustusjoukkuetta. Hän teki historiaa nostamalla seuran reservijoukkueen ensimmäistä kertaa maan toiseksi korkeimmalle sarjatasolle Segunda Divisióniin kaudeksi 2009–2010. Edustusjoukkueen valmennustehtävät Garrido sai vastuulleen 1. helmikuuta 2010 Ernesto Valverden saatua potkut.Juan Carlos Garrido dirigirá al Villarreal  Villarreal CF. Viitattu 25.3.2010.

Marraskuussa 2012 Garridosta tuli Belgian liigassa pelaavan Club Bruggen päävalmentaja. Spanjaard Garrido is nieuwe Club-coach sporza.be. Viitattu 2.1.2013. Seura sijoittui Garridon johdolla Belgian liigan kolmanneksi kaudella 2012/13. Espanjalaisvalmentaja sai potkut seurasta syyskuun puolivälissä 2013, vaikka joukkue oli liigassa toisena. Potkujen syyksi seurajohto ilmoitti tyytymättömyytensä menestykseen Club Bruggen pudottua Eurooppa-liigasta karsintavaiheessa. Garrido limogé

Joulukuun alussa 2013 Garrido palasi Espanjaan, kun hänestä tuli Real Betisin päävalmentaja. Betis Sevilla holt Garrido für MelKicker. Viitattu 3.12.2013. Garrido ei saanut Betisin peliä kulkemaan edeltäjäänsä paremmin. Joukkue voitti Garridon alaisuudessa vain kaksi ottelua ja Real Madridille kärsityn 0–5 kotitappion jälkeen hän sai potkut tammikuun puolivälissä 2014. Garrido prend la porteL'Equipe. Viitattu 19.1.2014.

Kesäkuussa 2014 Garrido allekirjoitti kaksivuotisen sopimuksen egyptiläisseura Al-Ahlin kanssa. Spain’s Garrido takes reins at Egypt’s Al Ahly hoping to emulate another EuropeanThe National. Viitattu 1.10.2014. Garridon johdolla Al-Ahli voitti Egyptin supercupin ja CAF Confederation Cupin mestaruuden. Menestyksestä huolimatta hän sai potkut seurasta toukokuussa 2015.Al-Ahly fire Juan Carlos Garrido  starafrica.com. Viitattu 3.4.2019. 

Lokakuussa 2016 Garridosta tuli saudiseura Ettifaqin päävalmentaja, mutta hän sai potkut jo helmikuussa 2017.18 فبراير 2017ا لاتفاق ينهي تعاقده مع جاريدو  Dawryjameel.com. Viitattu 3.4.2019. Kesällä 2017 Garridon ura jatkui marokkolaisen Raja Casablancan päävalmentajana.RAJA CASABLANCA : JUAN CARLOS GARRIDO NOUVEL ENTRAÎNEUR Garrido luotsasi Raja Casablancan Marokon cupin mestariksi 2017 ja seurahistorian ensimmäistä kertaa CAF Confederation Cupin mestariksi 2018. Hän sai potkut tammikuun lopulla 2019, kun Raja kärsi 0–2 kotitappion Étoile Sportive du Sahelille Arabian Mestarien liigan puolivälierissä.Raja Casablanca sack coach Juan Carlos Garrido Goal.com. Viitattu 3.4.2019. 

Helmikuussa 2019 Garridon ura jatkui Al Ainin päävalmentajana.Al Ain announce Spaniard as coach Gulf News. Viitattu 3.4.2019.  Hän jätti seuran sopimuksensa päättyessä kauden jälkeen kesällä 2019.Al Ain's busy summer continues with signings of Abderrahmane Meziane and Kodjo Fo-Doh Laba Marraskuussa 2019 hän palasi valmennustehtäviin tunisialaisen Étoile du Sahelin päävalmentajana kesään 2021 ulottuvalla sopimuksella, mutta sai potkut jo helmikuussa 2020.Etoile du Sahel name Garrido as new coachEtoile du Sahel sack former Al Ahly manager Juan Garrido Pian potkujensa jälkeen helmikuun lopulla 2020 hänestä tuli Wydad Casablancan päävalmentaja.Juan Garrido takes over Wydad Casablanca from Desabre Hän johdatti Wydadin Afrikan Mestarien liigan välieriin, mutta sai kotimaan sarjan heikkojen tulosten vuoksi potkut tehtävistään syyskuussa 2020.OFFICIAL: Wydad sack Juan Carlos Garrido ahead of Al Ahly clash

Tammikuussa 2021 Garrido palasi valmentamaan kotimaahansa, kun hänestä tuli Segundassa pelanneen CD Castellónin päävalmentaja.Comunicado oficial: Juan Carlos Garrido, nuevo entrenador del CD Castellón Menestys Espanjassa oli kuitenkin heikkoa ja joukkueen vajottua putoamiskamppailuun, Garrido sai potkut jo toukokuussa 2021.El Castellón destituye a Juan Carlos Garrido

Syyskuussa 2022 Garrido palasi Egyptiin, tällä kertaa hänestä tuli Ismailyn päävalmentaja.OFFICIAL: Juan Carlos Garrido takes over Ismaily as new head coach Pesti päättyi edellisten tavoin potkuin vain muutaman kuukauden jälkeen, kun Ismaily erotti hänet joulukuussa 2022.OFFICIAL: Ismaily sack head coach Juan Garrido

 Saavutukset 
 CAF Confederation Cup: 2014, 2018
 Marokon cup: 2017
 Egyptin supercup: 2014

 Lähteet 

 Aiheesta muualla 
 Garridon esittely Villarrealin kotisivustolla  

Luokka:Espanjalaiset jalkapallovalmentajat
Luokka:Vuonna 1969 syntyneet
Luokka:Elävät henkilöt